পরিচালক হিসেবে আরিয়ানের ডেবিউ অনুষ্ঠানে সপরিবারে হাজির শাহরুখ, ছিলেন বিদেশি ‘প্রেমিকা’ও!

ওয়েব ডেস্ক: প্রত্যাশা মত শাহরুখ(Sahrukh Khan) পুত্র আরিয়ান খানের(Aryan Khan)পরিচালনায় প্রথম ওটিটি কনটেন্ট(OTT content) মুক্তি পেল। মুম্বইয়ে আয়োজিত এক ঝলমলে অনুষ্ঠানে শাহরুখসাহ পুরো পরিবার উপস্থিত ছিলেন আরিয়ানের এই ডেবিউ(Debut) প্রিমিয়ার(Premier) অনুষ্ঠানে। ‘দ্যা ব্যাডস অব বলিউড'(The Bads of Bollywood) এর প্রিমিয়ার ছিল তারকা খচিত।যথেষ্ট চিত্তাকর্ষক মুহূর্ত ধরা পড়েছে দর্শকদের চোখে। আরিয়ানকে দেখা গিয়েছিল চিত্রগ্রাহকদের সঙ্গে বাবা শাহরুখের ছবি তুলতে।

আরও পড়ুন:মাঝরাতে দিশা পাটানির বাড়িতে যোগী আদিত্যর ফোন! কার সঙ্গে কথা হলো!

বলিউডে শাহরুখ পুত্রের প্রথম কাজ দেখতে বুধবার সন্ধ্যায় লাল গালিচায় উপস্থিত ছিলেন এক ঝাঁক সেলিব্রেটি এবং প্রভাবশালী ব্যক্তিরাও বটে। মাধুরী দীক্ষিত(Madhuri Dixit) থেকে রনবীর কাপুর(Ranbir Kapoor), আলিয়া ভাট(Alia Bhat),অজয় দেবগন(Ajoy Devgan), কাজল(Kajol), ফারহা খান(Farha Khan), করণ জোহর(Karan Johar)কে ছিলেন না এদিনের রাতে!

বলিউড বাদশার মুখ এবং শরীরে ভাষা দেখেই বোঝা যাচ্ছিল তিনি পুত্র আরিয়ানের জন্য যথেষ্ট গর্বিত। চিত্রগ্রাহকদের চাহিদা মতন পোজ দিতে কসুর করেন নি বাদশা! সেইসব মুহূর্ত নিজের ক্যামেরাতেও বন্দী করে রাখতে দেখা যাচ্ছিল ডেবিউ পরিচালক পুত্র আরিয়ানকে। হাসি মুখে শাহরুখকে সকলের সঙ্গে শুভেচ্ছা বিনিময় করতে দেখা যায়।

পরিচালক আরিয়ান খান এসেছিলেন তাঁর পরিবার নিয়ে। সঙ্গে ছিলেন বাবা শাহরুখ খান(Sahrukh Khan), মা গৌরী খান(Gouri Khan), বোন সুহানা খান(Suhana Khan) এবং ভাই আবরাম খান। এদিন আরিয়ান পরেছিলেন কালো পোশাক—টি-শার্ট, জ্যাকেট এবং ডেনিমস।

আরিয়ানের কথিত ‘প্রেমিকা’ও হাজির ছিলেন তাঁর বিশেষ দিনে। ব্রাজিলিয়ান মডেল-অভিনেত্রী লারিসা বোনেসি এসেছিলেন কালো অফ-শোল্ডার পোশাকে। শোনা যায়, সেই বিদেশিনীকেই মন দিয়েছেন শাহরুখ-তনয়। হাসিমুখে তিনি পোজ দেন পাপারাজ্জিদের জন্য। তবে আরিয়ান এবং লারিসা একসঙ্গে ছবি তোলেননি।

প্রসঙ্গত, গত মাসে আরিয়ানের ‘দ্য ব্যাডস অব বলিউড’ এর প্রথম প্রিভিউ লঞ্চে শাহরুখকে যথেষ্ট আবেগপ্রবণ হয়ে যেতে দেখা গিয়েছিল। তার মুখে শোনা গিয়েছিল,’ এই মুম্বইয়ের পবিত্র মাটি মহারাষ্ট্রের এবং পুরো দেশের মাটির প্রতি আমি যথেষ্ট কৃতজ্ঞ। যারা আমাকে ত্রিশ বছর ধরে বিনোদন দেওয়ার সুযোগ দিয়েছেন, আজ একটা বিশেষ দিনে সেই পবিত্র মাটিতে আমার ছেলেও তার প্রথম পদক্ষেপ রাখল’। আজ ১৮ই সেপ্টেম্বর নেটফ্লিক্সে মুক্তি পাবে আরিয়ানের কাজ। আরিয়ানকে নিয়ে বাবার উচ্চাশার কথা তিনি আগেই জানিয়েছেন, এবার পরিচালক হিসেবে আরিয়ান কতটা সফল তা দেখতে পাবেন দর্শকরা।

দেখুন অন্য খবর: